《荷屋常不轻画像赞》
宋代·释居简

芰荷为屋，芙蓉为裳。芳茝纫佩，落英贮粻。熏以石林，书传之香。

瀹以太华，玉井之凉。濯人间烟火气，毋干吾丘壑姿。

洎夫锦心之与绣肠，发卐庵之韬略，示我武之维扬。

适妙喜国拓吾故疆。安在乎广莫之野，而无何有之乡。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。